અમદાવાદઃ આગામી ઓક્ટોબર મહિનામાં યોજાનારી મ્યુનિ. કોર્પોરેશનની સામાન્ય ચૂંટણીનું ‘કાઉન્ટડાઉન’ શરૂ થઈ ચૂક્યું છે. છેલ્લાં દસ વર્ષથી શહેરનો વહીવટ ભાજપ પાસે છે, પરંતુ આ વખતની ચૂંટણીમાં શાસક પક્ષને મોદી મેજિકનો લાભ મળવાનો નથી. આ ઉપરાંત પાટીદારોના આંદોલનથી પણ સત્તાધીશોની છાવણીમાં ચિંતાનો માહોલ છે. જ્યારે કોંગ્રેસ માટે બગાસું ખાતાં પતાસું પડવા જેવો રાજકીય માહોલ સર્જાયો છે. કોંગ્રેસમાં નવી આશાનો સંચાર થયો છે.